**INSHAMAKE Y’IBYIZWE MU MUTWE WA MBERE.**

**UMUCO NYARWANDA**

- **Ubukwe bwa kinyarwanda** buri mu biranga umuco nyarwanda kandi bukubiyemo ubuvanganzo nyarwanda bugaragarira mu misango yabwo.

- Mur iki gihe, hari itandukaniro rinini ry’uko ubukwe bwa Kinyarwanda bwakorwaga kera n’uko bukorwa ubu: - Kera harambagizwaga umuryango nyamara muri iki gihe umusore n’inkumi ni bo bashimana bakabimenyesha ababyeyi.

 - Nta bukwe butagiraga umuranga .Muri iki gihe ,umuranga ashobora kubaho,ariko abenshi bahurira n’ahandi hanyuranye bagashimana.Aho ni nko mu mashuri ,mu nsengero,mu mirimo bakora,ku mbuga nkoranyambaga n’ahandi.

 - Hambere ,ubukwe bwategurwaga igihe kirekire ,hakaba umwanya uhagije hagati y’umuhango n’uwundi ndetse yose igakurikirana nta n’umwe wibagiranye. Buri muhango kandi wahererkezwaga n’inzoga .Ubu byarahindutse .Usanga hari imihango imwe n’imwe itagikorwa .Hari n’aho imihango imwe n’imwe ikorerwa umunsi umwe kubera ibibazo by’ubukungu n’imikoreshereze y’igihe,iterambere n’ibindi.

- Ubukwe bwa kinyarwanda ni bwiza kandi ni inkingi ikomeye y’umuco.ituma imiryango yombi imenyana,igasabana ,ikunga ubumwe ,ikunguka amaboko n’Igihugu kigatera imbere kuko bikomeza imibanire myiza .

**- Inshinga** ni ijambo ryumvikanisha igikorwa ,imico cyangwa imimerere ya ruhamwa mu nteruro .Mu moko y’inshinga hari inshinga idasanzwe bita nkene cyangwa mburabuzi n’inshinga isanzwe ishobora kuba iri mu mbundo cyangwa itondaguye.Uturemajambo fatizo tw’inshinga iri mu mbundo ni dutatu:indanganshinga **ku** -,**umuz**i (Z),n’**umusozo** (Soz).

- Inshinga isanzwe itondaguye igira uturemajambo tw’ibanze tune:**indanganshinga** (bamwe bita indangasano ya ruhamwa :**RSH** mu mpine ,ingenantego ( ingenantego: **indangagihe Gnt** mu mpine )n’izindi ngenantego**,umuzi** **(Z) n’umusozo(Soz)**.Uturemajambo ngombwa tw’inshinga nkene ni indangasano ya ruhamwa,ingenantego y’igihe n’umuzi.Iyo akaremajambo fatizo katagaragara mu nshinga gasimbuzwa -ø-